Olympia Eiskanal
Historia

Ensimmäinen luonnonjääkelkkailurata Iglsiin rakennettiin vuonna 1935 rattikelkkailun maailmanmestaruuskilpailuja varten. Rata alkoi Römerstraße-kadulta ja päättyi Patscherkofelbahn-hissin ala-asemalle. Radan viimeisessä mutkassa tapahtui useita kuolinonnettomuuksia, joiden takia rata suljettiin muutamaksi vuodeksi.
Kun Innsbruckille myönnettiin vuonna 1960 vuoden 1964 talviolympialaiset alettiin rakentaa erilliset radat ratti- ja ohjaskelkkailuun Römerstraße-kadun yläpuolelle Patscherkofelbahn-hissin alle. Rakennustyöt aloitettiin syyskuussa 1961, ja viralliset avajaiset olivat heinäkuussa 1963. Talviolympialaisten testikilpailuna toimineessa rattikelkkailun maailmanmestaruuskilpailuissa tapahtui 20 loukkaantumista, joka johti turvallisuusparannuksiin. Talviolympialaisissa 1964 ohjaskelkkailukilpailun harjoituksissa kuoli brittiläinen ohjaskelkkailija Kazimierz Kay-Skrzypeski.
| # | Nimi | Suomennos |
| --- | --- | --- |
| 1. | Startkurve | Lähtömutka |
| 2.–3. | Hohes S | Ylä S |
| 4. | Stützenkurve | Tukimutka |
| 5. | Höcker |  |
| 6. | Fuchsloch | Ketunreikä |
| 7. | Hohle Gasses | Ontto kuja |
| 8. | Schanze |  |
| 9. | Hexenkessel | Noidanpata |
| 10.–11. | Nadelöhr-S | Neulansilmä-S |
| 12. | Burlepautz |  |
| 13. | Weckauf | Herätys |
| 14. | Zielkurve | Maalimutka |
Rattikelkkaradalla oli pituutta 1 500 metriä, mutkia 13, korkeuseroa 138 metriä, keskijyrkkyys oli 9,2 %, maksimijyrkkyys oli 14,04 % ja minimijyrkkyys oli 3,8 %.
| # | Nimi | Nimeämisen selitys |
| --- | --- | --- |
| 1. | Startkurve | Lähtömutka |
| 2.–3. | Labyrinth | Kaksi perättäistä mutkaa ilman suoraa. |
| 4. | Waldkurve | Metsämutka |
| 5. | Stoßwand | Kimmahdusseinä |
| 6. | Gletscherblick | Jäätikkö näkymä |
| 7. | Hängematte | Riippumatto |
| 8. | Wasserschlupf | Vesiliuku |
| 9. | Promenade | Promenadi |
| 10. | Fuchsloch | Ketunreikä |
| 11. | Koflkehre | Kahvipannu |
| 12. | Schoß | Kierros |
| 13.–14. | Mausfalle | Hiirenloukku |
| 15. | Olympiakurve | Olympiamutka |
| 16. | Wassertrog | Vedenlävitse |
| 17. | Zielgerade | Maalilinjalle mutka |
| 18. | Zielkurve | Maalimutka |
Ohjaskelkkailuradan suunnitteli entinen ratti- ja ohjaskelkkailija Paul Aste. Ohjaskelkkailuradalla oli miesten kilpailussa pituutta 1 057,7 metriä, mutkia 18, korkeuseroa 113,2 metriä ja keskijyrkkyys oli 10,7 %. Naisten ja parien kilpailuissa radalla oli pituutta 910 metriä, korkeuseroa 86,27 metriä ja keskijyrkkyys oli 9,5 %. Radan jyrkin kohta oli 18,18 % ja loivin kohta oli 8,31 %.
Kun Denverille myönnetyt vuoden 1976 talviolympialaiset siirrettiin Innsbruckin järjestettäväksi, alettiin entisten ratojen paikalle vuonna 1973 rakentaa maailman ensimmäistä yhteistä rataa ratti- ja ohjaskelkkailuun, nimeltään Kombinierte Kunsteisbahn für Bob-Rodel in Igls. Radan osottauduttua hyväksi, se toimi esikuvana nykyisille kelkkaradoille.
Rataa laajennettiin vuonna 1981 ja sen yhteyteen rakennettiin ravintola. Vuosina 1990–1991 rakennettiin uusi lähtötalo naisten ja parien ohjaskelkkailuun radan viidenteen mutkaan. Vuonna 1998 jatkettiin jarrutusaluetta. Rata rekonstruoitiin vuonna 2004, ja siitä tuli osa Olympiaworld Innsbruckia.
Rata toimi vuoden 2012 nuorten talviolympialaisten kelkkailukilpailuiden näyttämönä.